
Comhairle Cathrach na Gaillimhe
Galway City Council
				

FOIRM IARRATAIS DON PHOST MAR
MHAOR MADRAÍ 




Ba chóir Iarratais Chomhlánaithe a phostáil/a sheachadadh chuig:

AN RANNÓG ACMHAINNÍ DAONNA,
Comhairle Cathrach na Gaillimhe 
Halla na Cathrach, 
Bóthar an Choláiste, 
Gaillimh.
H91 X4K8

Is féidir iarratais a sheoladh trí ríomhphost freisin chuig hr@galwaycity.ie  déan cinnte 
go gcuirfidh tú “Maor Madraí- Foirm Iarratais ' sa mbosca ábhair         
                                                     
	DÁTA DEIRIDH AR A NGLACFAR LE HIARRATAIS CHOMHLÁNAITHE	
	
	4:00pm, Déardaoin 14ú Aibreáin, 2022.



SEICLIOSTA TÁBHACHTACH

	Iarrtar ort na pointí seo a leanas a sheiceáil sula gcuireann tú an fhoirm chugainn:  
· Ní mór gach foirm iarratais, a bheith comhlánaithe ina hiomláine agus na cáipéisí go léir a iarrtar a bheith leo agus iad a bheith istigh tráth nach déanaí ná 4.00pm Déardaoin 14ú Aibreáin 2022. Má fhaightear iarratais neamhiomlána, measfar gur iarratais neamhbhailí iad, ní bheidh siad sa chomórtas agus cuirfear ar ais chuig an iarrthóir iad i ndiaidh an dáta deiridh.

· Ní mór an t-eolas go léir a chur ar fáil ar an bhfoirm iarratais fhoirmiúil amháin. Ní dhéanfar eolas breise trí Curriculum Vitae a mheas.  

· Déan cinnte go bhfuil d’fhoirm comhlánaithe go bhfuil gach ceist freagartha go hiomlán agat.  

· Iarratais trí Ríomhphost:  Ní mór an fhoirm iarratais chomhlánaithe, i dteannta le cóipeanna scanta de Cháilíochtaí Oideachais ábhartha agus Ceadúnas Tiomána reatha a sheoladh trí ríomhphost chuig hr@galwaycity.ie  mar dhoiciméad AONAIR AMHÁIN PDF nó WORD (seachas doiciméid scanta aonair) faoi 4.00pm Déardaoin 14ú Aibreáin 2022. Cinntigh go bhfuil “Maor Madraí - Foirm Iarratais” scríofa sa bharra ábhair

· Iarratais sa Phost/Seachadta:  Is féidir an fhoirm iarratais chomhlánaithe a chur isteach tríd an bpost/a sheachadadh agus caithfear 4 Chóip i.e. 1 cóip bhunaidh agus 3 chóip den fhoirm iarratais, mar aon le 4 chóip den Ceadúnas Tiomána reatha (riachtanach) mar aon leis na cáilíochtaí ábhartha (más infheidhmithe) a sheoladh isteach faoin 4.00pm Déardaoin 14ú Aibreáin 2022. 

· Teastóidh teastais bhunaidh roimh aon choinne.  Measfar iarratais a chuirtear isteach nach gcomhlíonann na riachtanais mar a leagtar amach a bheith neamhbhailí, seolfar ar ais chuig an iarrthóir iad agus NÍ BHEIDH siad san áireamh sa chéad chéim eile den chomórtas.      

·  Tabhair faoi deara nach leor Teastais ábhartha & Ceadúnas Tiomána a bheith curtha faoi bhráid na hoifige seo roimhe seo ó thaobh riachtanais an iarratais reatha a chomhlíonadh.   

· Cuirfear iarratais ar ghearrliosta ar bhonn an eolais arna chur ar fáil san fhoirm iarratais agus mar sin ba cheart duit a chinntiú go bhfuil d’iarratas comhlánaithe go hiomlán agat agus go gcuirtear isteach na cáipéisí go léir a iarrtar.

· Ba chóir d’iarrthóirí dóthain ama a cheadú chun a chinntiú go mbeidh an t-iarratas seachadta tráth nach déanaí ná an t-am is déanaí a nglacfar le hiarratais.  Is é/í an t-iarratasóir atá freagrach as a chinntiú go bhfaighidh An Rannóg Acmhainní Daonna i gComhairle Cathrach na Gaillimhe an fhoirm iarratais ina hiomláine in am.  

· Ní bhreithneofar aon éileamh gur cuireadh moill ar fhoirm iarratais ná ar litir a bhain léi nó gur cailleadh í/iad ach amháin sa chás go mbeidh Teastas Postála ó An Post ag tacú le héilimh den sórt sin.  Is ar an iarratasóir a bheidh an cúram teagmháil a dhéanamh le An Post maidir le haon mhoill den sórt sin.

· Bí i dteagmháil leis an Rannóg Acmhainní Daonna le do thoil má thagann aon athrú ar do sheoladh. Cinntigh le do thoil go gcuireann tú uimhir theagmhála bhailí reatha ar fáil ar d’fhoirm iarratais.
______________________________________________________________
POST MAR MHAOR MADRAÍ 
TUAIRISC POIST		_______________________________________________________________________________________
Tá Póna Madraí Chathair na Gaillimhe lonnaithe in Eastát Tionsclaíochta an Bhaile Bháin i gCathair na Gaillimhe.  

Bíonn Póna Madraí Chathair na Gaillimhe oscailte faoi láthair don phobal idir 9:30am – 10:30am agus idir 4:00pm – 5:00pm Luain go hAoine. Is áitreabh nua-aimseartha é an póna madraí.  Áit a bhfuil fáiltiú, oifig, cistin, leithreas, seomraí stórála, seomra cóireála tréidliachta, 10 gconchró laistigh agus 6 chonchró lasmuigh chomh maith le limistéar aclaíochta lasmuigh atá in ann freastal ar suas le 16 madra. San áireamh sna seirbhísí a chuirtear ar fáil ag an bpóna madraí tá cúram ginearálta do na madraí ar fad agus iad a bheathú (madraí seachráin, madraí a thugtar isteach go deonach agus madraí a ghabhann an Maor Madraí nó a ndéanann an Maor Madraí tarrtháil orthu) seacht lá na seachtaine.  Bíonn an Maor Madraí ag idirchaidreamh leis an gClinic Tréidliachta ag scrúdú, ag vacsaíniú, ag cur micrishliseanna isteach, ag cur madraí den tsaol agus á ndiúscairt. Is é/í an Maor Madraí a chomhlíonann gach dualgas riaracháin a bhaineann le tabhairt isteach madraí seachráin agus madraí a thugtar isteach go deonach, is é/í a scaoileann le madraí a bhailítear agus le madraí a fhaigheann baile nua ón bpóna madraí.


An Duine:
Duine fuinniúil atá in ann oibriú go forghníomhach as a stuaim féin, atá treallúsach agus atá in ann rudaí a  dhéanamh dá c(h)onlán féin atá ag teastáil don phost mar Mhaor Madraí.  Ní mór don iarrthóir a n-éireoidh leis/léi mar sin, a bheith inniúil, teanntásach agus a bheith in ann é/í féin a chur in iúl go maith agus a bheith in ann oibriú go héifeachtúil le comhoibrithe, le heagraíochtaí leasa ainmhithe agus leis an bpobal i gcoitinne.  

Dualgais an Mhaor Madraí:

· Cothabháil a dhéanamh ar Phóna Madraí Chomhairle Cathrach na Gaillimhe, atá lonnaithe sa Bhaile Bán, Gaillimh (lena n-áirítear na conchróite) chun a chinntiú go bhfuil siad glan agus sláintíoch le haird ar leith ag gach tráth ar chompord agus ar leasa na madraí a bhíonn á gcoimeád i bPóna Madraí na Comhairle Cathrach.

· A chinntiú go mbeidh an Póna oscailte do bhaill den phobal ag amanna sceidealaithe chun éascú le madraí a thabhairt isteach agus baile nua a fháil do mhadraí. Bíonn amanna oscailte sceidealaithe do bhaill den phobal faoi réir athbhreithnithe agus athruithe. 

· Clúdach a thabhairt ar shaoire oibre agus cuidiú leis an Maor Madraí atá ann cheanna chun a bheith ar patról i gceantar feidhme Chomhairle Cathrach na Gaillimhe i bhfeithicil a chuirtear ar fáil chun scrúdú a dhéanamh ar ghearáin agus súil a choimeád amach do mhadraí seachráin nó madraí neamhshrianta nó do aon sárú eile ar an Acht um Rialú Madraí, 1986.

· Gach céim réasúnach a ghlacadh chun úinéirí nó coimeádaithe madraí seachráin nó madraí neamhshrianta a aimsiú agus a aithint agus nuair is féidir, na madraí sin a thabhairt ar ais do na húinéirí cuí.

· Madraí seachráin agus madraí a bhíonn á gcoimeád ag daoine eile nuair nach mbíonn na húinéirí ar fáil nó nuair nach féidir iad a aimsiú tar éis fiosrúcháin réasúnacha a bheith déanta a ghabháil agus a thabhairt chuig póna na Comhairle Cathrach.

· Iarratas a dhéanamh de réir mar is gá ar aon duine ar léir gurb é/í úinéir nó coimeádaí an mhadra é/í ceadúnas iomchuí a thaispeáint duit.

· A chinntiú go bhfuil ceadúnas ag gach madra ina c(h)eantar freagrachta gach bliain sa chás go bhfuil gá ceadúnas a bheith acu.

· Úinéirí agus coimeádaithe madraí a chur ar an eolas faoi na riachtanais dlíthiúla iomchuí atá orthu a bhaineann le rialú madraí, agus a mhíniú dóibh an damáiste agus an millteanas is féidir le madraí seachráin agus neamhshrianta a dhéanamh do dhaoine, do bheostoc agus do mhaoin agus a chur in iúl dóibh chomh tábhachtach agus atá sé an oiliúint agus an rialú cuí a chur ar mhadraí.

· Clár a choimeád ar gach madra mar a fhorordaítear san Acht um Rialú Madraí 1986 agus gach taifead agus páipéarachas de réir mar is gá.

· Tuarascálacha míosúla mionsonraithe a chur isteach chuig an Oifigeach Ainmnithe ina leagtar amach na sonraí seo a leanas:

(a)  Na madraí a gabhadh, a cuireadh den tsaol, a fuarthas baile nua dóibh, a bailíodh.

(b)  Na fógraí pionóis seasta a eisíodh.

· Cuidiú le máinlia tréidliachta chun madraí a chur den tsaol ar bhealach daonna, an méid agus is féidir, nach gcuirtear madraí den tsaol ar aon slí eile ach trí instealladh a fháil.

· Conablaigh a dhiúscairt nuair is gá.

· Tuarascálacha nó fianaise riachtanach a ullmhú agus freastal ar an gCúirt agus fianaise a thabhairt de réir mar is gá.

· Cabhrú le luachan a fháil le haghaidh oibreacha a bhaineann leis an bpóna madraí.

· Cigireachtaí Sláinte agus Sábháilteachta a chríochnú laistigh den phóna Madraí agus de réir mar is gá.

· Fógraí a eisiúint nuair is gá mar a shonraítear san Acht um Rialú Madraí, 1986

· Déileáil go gairmiúil, go cúirtéiseach agus go héifeachtach le fiosrúcháin ón bpobal agus óna ngníomhairí.

· Cultúr Sláinte agus Sábháilteachta san ionad oibre a chothabháil, a bhainistiú nuair is gá agus go réamhghníomhach a fhorbairt

· Rannpháirtíocht mar bhall foirne ar thionscadail ar leith agus ullmhúchán do chruinnithe foirne agus freastal orthu.

· Úsáid TFC agus éifeachtúlachtaí a ionchorprú i gcleachtais oibre.

· Gníomhú nó ionadaíocht a dhéanamh do phearsanra sinsearach as láthair nuair is gá

· Dul i ngleic le agus Forfheidhmiú na dtionscnamh agus feachtais arna reáchtáil ag Comhairle Cathrach na Gaillimhe

· Grianghraif madraí a ghlacadh agus ardáin agus fógraí meán sóisialta a nuashonrú.

· Is féidir uaireanta oibre a athrú chun freastal ar ábhair imní agus imeachtaí séasúracha de réir mar a theastaíonn ón tseirbhís.

· Patróil agus forfheidhmiú laistigh de theorainn riaracháin chathair na Gaillimhe lena n-áirítear tránna, gearáin a imscrúdú, seiceálacha ceadúnais ar úinéirí neamh-athnuaite.

· Maoirseacht a dhéanamh ar aon oibreacha/conarthaí nó ar chonraitheoirí a oibríonn thar ceann Chomhairle Cathrach na Gaillimhe laistigh den phóna madraí.

· Aon dualgais eile a shannfaidh an tOifigeach Ainmnithe

Freastalóidh an Maor Madraí ar chúrsaí oiliúna de réir mar is gá, lena n-áirítear:
· Cúrsaí maidir le hOiliúint Madraí.
· Oiliúint Sláinte agus Sábháilteachta.




















___________________________________________________________________
CÁILÍOCHTAÍ DON PHOST MAR MHAOR MADRAÍ 
____________________________________________________________________

1. Dea-theist: 
Ba chóir go mbeadh dea-theist ag iarrthóirí

2. Sláinte: 
Beidh ar gach iarrthóir a bheith i riocht sláinte a léireodh go mbeadh ar a chumas/cumas go réasúnach seirbhís rialta agus éifeachtúil a chinntiú.  Féadfar a éileamh ar iarrthóirí roghnaithe scrúdú leighis tosaigh a dhéanamh, agus aon scrúduithe leighis bhreise a bheadh de dhíth le linn a fhostaíochta/fostaíochta mar Mhaor Madraí  a dhéanamh faoi chleachtóir leighis cáilithe arna ainmniú ag an Údarás Áitiúil.  

3. Saorántacht:

Ní mór d'iarrthóirí, faoi dháta aon tairiscint poist, a bheith:
I. Ina saoránach den Limistéar Eorpach Eacnamaíoch (LEE). Tá an LEE comhdhéanta de Bhallstáit an Aontais Eorpaigh, an Íoslainn, Lichtinstéin agus an Iorua; nó
II. Ina saoránach den Ríocht Aontaithe (RA); nó
III. Ina saoránach den Eilvéis de bhun an chomhaontaithe idir an AE agus an Eilvéis agus saorghluaiseacht daoine; nó
IV. Saoránach neamh-LEE ar céile nó leanbh de chuid saoránach LEE nó na Ríochta Aontaithe nó den Eilvéis é nó í agus a bhfuil víosa stampa 4 aige nó aici; nó
V. Aon duine ar dámhadh cosaint idirnaisiúnta orthu faoin Acht um Chosaint Idirnáisiúnta 2015 nó aon duine den teaghlach atá i dteideal fanacht sa Stát mar thoradh ar athaontú teaghlaigh agus a bhfuil víosa stampa 4 aige nó aici nó
VI. Saoránach neamh-LEE ar tuismitheoir linbh chleithiúnaigh é nó í ar saoránach de chuid Ballstát LEE nó den Ríocht Aontaithe den Eilvéis é nó í agus a chónaíonn ann, agus a bhfuil víosa stampa 4 aige nó aici.

3.	Oideachas, Oiliúint, Taithí, Etc.:

Ní mór go mbeidh na nithe a leanas fíor maidir le gach iarrthóir, ar an dáta is déanaí a fhaightear foirmeacha iarratais chomhlánaithe -

· Caighdeán maith oideachais a bheith aige/aici a chinnteoidh go mbeidh sé/sí ábalta dualgais an Mhaor Madraí a chomhlíonadh go héifeachtúil.
· Ceadúnas Tiomána Catagóir B iomlán gan aon droimscríobh a bheith air.
· Scileanna cumarsáide agus idirphearsanta den chéad scoth.
· Scileanna maithe eagraíochtúla agus riaracháin.
· Eolas oibre ar phacáistí bogearraí (Microsoft Word, Excel, Outlook, feidhmchláir ar líne, fearais cliste láimhe etc) 
· An-suim i leas ainmhithe.

Inmhianaithe ach níl siad riachtanach:
· Eolas leathan ar chúram madraí agus taithí ag láimhseáil madraí
_________________________________________________________________
PRÍOMHCHOINNÍOLLACHA NA SEIRBHÍSE
____________________________________________________________________

An Cineál Poist 
Líonfar poist bhuana agus shealadacha iomchuí sa todhchaí ón bpainéal a chuirfear le chéile.  Beidh an post (na poist) páirtaimseartha agus inphinsin.   

Luach Saothair 
	
(Íosmhéid) €25,353 go dtí (Uasmhéid) €41,500 le LSI 1 €41,500 ( Ciorclán EL02/2022)

Íocfaidh sealbhóir na hoifige aon táillí nó airgead eile leis an údarás áitiúil (seachas a tuarastal/thuarastal uileghabhálach) iníoctha leis/léi agus arna fháil aige/aici de bhua a oifige/a hoifige nó i ndáil le seirbhísí a éilítear air/uirthi nó faoi aon achtachán feidhmithe.

Tabhair ar aird le do thoil go dtosóidh gach iontrálaí nua ag an scála is ísle ó thaobh pá.  Féadfar an ráta luach saothair a choigeartú ó am go ham chun teacht le beartas pá an Rialtais.

PROMHADH:
(a) beidh tréimhse phromhaidh i gceist i ndiaidh ceapachán den sórt sin teacht i bhfeidhm ina mbeidh an duine a cheapfar ar promhadh,
(b) 12 mhí a bheidh i gceist leis an tréimhse sin ach féadfaidh an Príomhoifigeach Feidhmiúcháin, dá lánrogha féin, síneadh a chur le tréimhse mar sin,
(c) beidh deireadh leis an bhfostaíocht sin ag deireadh na tréimhse promhaidh mura ndeimhneoidh an Príomhoifigeach Feidhmiúcháin le linn na tréimhse sin go bhfuil seirbhís an duine sin sásúil.


UAIRE DUALGAIS 
[bookmark: _GoBack]Is ionann an gnáthsheachtain oibre agus 37 uair an chloig in aghaidh na seachtaine ós cionn 7 lá.  Sa bhreis ar na huaireanta atá léirithe thuas, beidh ar an Maor Madraí freastal ar an bPóna Madraí gach dara deireadh seachtaine ar feadh 2 uair an chloig ar a laghad ar mhaidineacha Dé Sathairn agus  Dé Domhnaigh chun féachaint i ndiaidh leas na madraí.  

Sa chás nach mbíonn an Maor Oibre atá ann cheanna ar an uainchlár le bheith ag obair i.e. le linn tréimhsí saoire, beidh ar an Maor Madraí clúdach.  Sa bhreis air sin, beidh sé de dhualgas ar an Maor Madraí freisin na huaire ar an deireadh seachtaine a chlúdach sna himthosca sin. 

Beidh sé de dhualgas ar an Maor Madraí a bheith ar fáil lasmuigh de ghnáthuaireanta oibre chun déileáil le cásanna éigeandála a chuireann na Gardaí in iúl dó/di nuair is gá.


Éileofar ar an iarrthóir a n-éireoidh leis/léi a c(h)uid uaire oibre a logáil de réir cheanglais an Achta um Eagrú Ama Oibre, 1997 agus éileofar air/uirthi comhoibriú le húsáid teicneolaíochtaí chun uaire mar sin a thaifead.

Bíonn uaire oscailte an Phóna Madraí don phobal i gcoitinne faoi réir athbhreithnithe agus athruithe.  

Saoire Bhliantúil:
27 lá sa bhliain an teidlíocht saoire bhliantúil.

Ceadúnas Tiomána:
Ní mór d’iarrthóir Ceadúnas Tiomána catagóir B reatha iomlán a bheith acu gan aon gan aon droimscríobh.  

Grinnfhiosrúchán an Gharda Síochána:
Éileofar ar an iarratasóir a n-éireoidh leis nó léi dul faoi Ghrinnfhiosrúcháin an Gharda Síochána  sula gceapfar é/í.


Ranníocaíocht Aoisliúntais: 
Éileofar ar dhaoine a bheidh ina n-oifigigh inphinsin d’údarás áitiúil agus a bheidh incháilithe ráta Aicme A de ranníocaíocht ÁSPC a íoc i ndáil lena n-aoisliúntas ranníocaíocht a dhéanamh leis an údarás áitiúil ag ráta 1.5% dá luach saothair inphinsin móide 3.5% den ghlan-luach saothair inphinsin (i.e. luach saothair inphinsin lúide dhá oiread an ráta bliantúil den Phinsean Stáit Ranníocach).

Éileofar ar dhaoine a bheidh ina n-oifigigh inphinsin d’údarás áitiúil agus a bheidh incháilithe ráta Aicme D de ranníocaíocht ÁSPC a íoc i ndáil lena n-aoisliúntas ranníocaíocht a dhéanamh leis an údarás áitiúil ag ráta 5% dá luach saothair inphinsin.  


Scéim Baintrí & Dílleachta/ Céilí & Leanaí
Éileofar ar gach duine a bheidh ina n-oifigigh inphinsin d’údarás áitiúil i ndáil le Scéim Rialtais Áitiúil (Pinsean Ranníoc Céilí agus Leanaí), 1986 ranníoc ag ráta 1.5% dá luach saothair inphinsin a íoc leis an údarás áitiúil (i.e. luach saothair inphinsin lúide dhá oiread an ráta bliantúil den Phinsean Stáit Ranníocach) de réir théarmaí na Scéime.


Iontrálaithe Nua ón 1 Eanáir 2013 - Scéim  Pinsean Seirbhíse Poiblí Aonair
MAIDIR LE hIONTRÁLAITHE NUA a earcaítear an 1 Eanáir, 2013 nó ina dhiaidh sin, chomh maith le hiar-sheirbhísigh poiblí a bheadh ag filleadh ar an tseirbhís phoiblí tar éis briseadh níos mó ná 26 seachtain.  Tá feidhm leis an Acht um Pinsin na Seirbhíse Poiblí (Scéim Aonair agus Forálacha Eile) 2012 le d’fhostaíocht.  Éilítear ar bhaill den Scéim seo i ndáil le haoisliúntas ranníocaíocht a dhéanamh ag ráta 3% den luach saothair inphinsin móide 3.5% den ghlan-luach saothair inphinsin (i.e. luach saothair inphinsin lúide dhá oiread an ráta bliantúil den Phinsean Stáit Ranníocach) agus tá tú incháilithe an ráta Aicme A den ranníocaíocht ÁSPC a íoc.

Aois Scoir: 
Cinnfear aois scoir maidir le Seirbhís na hEarnála Poiblí roimhe seo (más ann) agus tabharfar comhairle ina leith nuair a cheapfar an duine.





Iar-Fhostaithe den tSeirbhís Phoiblí 
D’fhéadfadh tionchar a bheith ar incháilitheacht chun a bheith san iomaíocht sa chás go raibh iarratasóirí fostaithe roimhe seo sa tSeirbhís Phoiblí in Éirinn agus gur baineadh leas as Scéim Seirbhíse Poiblí na hÉireann lena n-áirítear:
1. Scéim Dhreasaithe don Luathscor (ISER)
1. Ciorclán na Roinne Sláinte agus Leanaí (7/2010) 
1. Comhaontú Comhchoiteann: Íocaíochtaí Iomarcaíochta d’Fhostaithe sa tSeirbhís Phoiblí 

Ba chóir d’iarratasóirí a chinntiú nach mbeidh cosc orthu ó dul isteach sa tSeirbhís Phoiblí in Éirinn arís faoi théarmaí Scéimeanna den sórt sin.  Ní liosta críochnaitheach é sin agus ba chóir aon fhiosrúcháin a bheadh agat a dhíriú ar Iar-Fhostóir an iarratasóra sa tSeirbhís Phoiblí in Éirinn, ar an gcéad dul síos. 

Dearbhú 
Éilítear ar iarratasóirí a dhearbhú má bhain siad leas roimhe seo as scéim seirbhíse poiblí dreasachta luathscoir agus/nó as comhaontú comhchoiteann mar a luaitear thuas. Éilítear ar iarratasóirí freisin aon teidlíochtaí ar shochar pinsin Seirbhíse Poiblí (in íocaíocht nó coinnithe) ó aon fhostaíocht eile sa tSeirbhís Phoiblí agus/nó áit a bhfuil íocaíocht-in-lieu faighte aige/aici as seirbhís in aon fhostaíocht sa tSeirbhís Phoiblí a chur in iúl.





























____________________________________________________________________
LEAGAN AMACH AN CHOMÓRTAIS 
____________________________________________________________________

Caithfear iarratais a dhéanamh ar fhoirmeacha iarratais oifigiúla agus sin amháin agus ní mór gach cuid a chomhlánú go hiomlán. Agus an fhoirm iarratais seo á comhlánú agat, tá sé ríthábhachtach go mbeifear cruinn mar go n-úsáidfear í mar cháipéis ionchuir ríomhaire.  Beidh an fhaisnéis a sholáthróidh tú ar an bhfoirm iarratais seo ina cuid lárnach den phróiseas gearrliostaithe.  D’fhéadfadh cinneadh Chomhairle Cathrach na Gaillimhe tú a chur san áireamh ar an ngearrliosta d’iarrthóirí a rachaidh chun cinn go dtí céim a dó den phróiseas, a bheith bunaithe ar an bhfaisnéis seo. 

Sa chás, go mbreithneoidh Comhairle Cathrach na Gaillimhe, bunaithe ar an líon daoine a bheidh ag lorg iontrála chuig an gcomórtas agus caighdeán eolais, oiliúna nó taithí go ginearálta na ndaoine sin, gan gach duine a ligean ar aghaidh chuig an gcomórtas, féadfaidh Comhairle Cathrach na Gaillimhe daoine a ligean ar aghaidh chuig an gcomórtas ar dóigh leo a bhainfidh amach caighdeán dóthanach lena roghnú agus lena moladh don cheapachán agus iad sin amháin.

Ní ionann duine a scaoileadh ar aghaidh chuig comórtas nó cuireadh a fháil chun freastal ar agallamh, agus a thabhairt le fios go bhfuil Comhairle Cathrach na Gaillimhe sásta go gcomhlíonann an duine sin riachtanais na Rialachán nó nach bhfuil sé/sí dícháilithe de réir an dlí ó phost a choimeád agus ní ionann agus barántas é go mbreithneofar d’iarratas tuilleadh.  Tá sé tábhachtach mar sin, go dtabharfá ar aird go bhfuil an dualgas ortsa a chinntiú go gcomhlíonann tú na riachtanais incháilitheachta don chomórtas sula bhfreastalaíonn tú ar agallamh.  Mura gcomhlíonann tú na riachtanais iontrála riachtanacha ach mar sin féin go bhfreastalaíonn tú ar agallamh, beidh tú ag cur costais gan ghá ort féin mar nach mbeidh Comhairle Cathrach na Gaillimhe freagrach as aon chostais a thabhófar a aisíoc.

D’fhéadfadh gur próiseas dhá chéim a bheidh i gceist leis an gcomórtas:
1. Gearrliostú
2. Agallamh iomaíoch 

Féadfaidh Comhairle Cathrach na Gaillimhe, dá lánrogha féin iarraidh ar iarrthóirí freastal ar réamhagallamh agus sa chás sin bheadh cead isteach chuig an agallamh iomaíoch ag brath ar iarrthóirí ag baint amach caighdeáin a bhreithníonn Comhairle Cathrach na Gaillimhe a bheith riachtanach sa réamhagallamh. 
Is Bord (boird) a bheidh curtha le chéile ag Comhairle Cathrach na Gaillimhe a thabharfaidh faoi na hagallaimh.  Déanfaidh an Bord (na Boird) fiúntas na n-iarrthóirí a mheas (ach amháin an méid is féidir iad a mheas) i ndáil le nithe dá dtagraítear sna Cáilíochtaí forordaithe agus aon ábhar iomchuí eile. Sula ndéanfar an measúnú deiridh, féadfaidh an Bord glaoch ar ais ar iarrthóir chun tuilleadh ceisteanna a chur air/uirthi.  Glacfar leis gur cuid den agallamh é aon fhreastal breise a bheidh de dhíth.  Breithneofar iarrthóirí agus iad sin amháin lena roghnú a bhainfidh caighdeán amach a bhreithníonn Comhairle Cathrach na Gaillimhe sin a bheith sásúil in agallamh iomaíoch.

Sula molfar é/í lena c(h)eapadh ní mór d’iarrthóir Comhairle Cathrach na Gaillimhe a shásamh go bhfuil an t-eolas agus an cumas cuí aige/aici (lena n-áirítear, ardchaighdeán oiriúnachta agus sa chás go mbeadh taithí riaracháin riachtanach, ní mór ardchumas riaracháin a bheith aige/aici ag an leibhéal cuí) chun go bhféadfar dualgais an phoist a chomhlíonadh mar is ceart.  Féadfaidh Comhairle Cathrach na Gaillimhe, dá lánrogha féin, duine (daoine) eile a roghnú agus a mholadh don cheapachán bunaithe ar thorthaí an chomórtais seo sa chás nach nglacfaidh an duine atá molta don cheapachán leis an gceapachán, nó ach a nglacfaidh sé/sí leis, go dtugann sé/sí suas é nó sa chás go dtiocfaidh folúntas breise chun cinn.

Tá gach iarrthóir freagrach as iad féin a bheith ar fáil don tástáil éigeantach (do na tástálacha éigeantacha) ar an dáta (na dátaí) a shonróidh Comhairle Cathrach na Gaillimhe agus as cibé socruithe atá riachtanach a dhéanamh chun a chinntiú go bhfaighfear an chumarsáid a sheolfar chucu ag an seoladh a bheidh sonraithe ar an bhfoirm iarratais. 

Dícháileofar tú má dhéantar canbhasáil.

Is fostóir comhdheiseanna í Comhairle Cathrach na Gaillimhe 































____________________________________________________________________
EOLAS GINEARÁLTA
____________________________________________________________________

Ní bheidh Comhairle Cathrach na Gaillimhe freagrach as aon chostas, costais taistil san áireamh, a bheidh ar iarrthóirí maidir le é/í a bheith ina iarrthóir.

Dáta Deiridh:
Caithfear an fhoirm iarratais chomhlánaithe a sheoladh tríd an bpost/ríomhphoist/a bheith seachadta ar aghaidh chun a bheith sa Rannóg Acmhainní Daonna, Comhairle Cathrach na Gaillimhe, Halla na Cathrach, Bóthar an Choláiste, Gaillimh, ag tráth nach déanaí ná 4.00pm Déardaoin 14ú Aibreáin 2022.  Ní bhreithneofar aon éileamh gur cuireadh moill ar fhoirm iarratais nó ar litir a bhain léi nó gur cailleadh í/iad ach sa chás go mbeidh Teastas Postála ó An Post ag tacú le héilimh den sórt sin.  Is ar an iarratasóir a bheidh an cúram teagmháil a dhéanamh le An Post maidir le haon mhoill den sórt sin.

Conas a mheastar Iarrthóir a Aistarraingt:
Ní bheidh aon cheart lena mbreithniú ag aon iarrthóir nach bhfreastalóidh ar agallamh nó ar aon tástáil eile a éileoidh Comhairle Cathrach na Gaillimhe, nó ag aon iarrthóir nach dtabharfaidh fianaise a lorgóidh Comhairle Cathrach na Gaillimhe uathu i ndáil le haon hábhar a bhaineann lena n-iarratas.

An tAcht um Chosaint Sonraí 1988:
Ach a mbeidh d’fhoirm iarratais faighte, cruthófar ríomhthaifead i d’ainm, ina mbeidh cuid mhór den eolas pearsanta a bheidh curtha ar fáil agat.  Sa chás go mbreithneofar d’ainm don phost, cruthófar comhad láimhe ag an tráth sin.  Úsáidfear na taifid phearsanta chun d’iarrthóireacht a phróiseáil agus chuige sin amháin. Tá gach faisnéis a choimeádtar ar an ríomhaire faoi réir na gceart agus na n-oibleagáidí atá leagtha amach sna Rialacháin Ginearálta um Chosaint Sonraí.

Rúndacht:
Faoi réir fhorálacha an Achta um Shaoráil Faisnéise, 1997 agus 2003; caithfear le hiarratais faoi rún daingean.

IARRATAS DON PHOST MAR MHAOR MADRAÍ 
_____________________________________________________
Mionsonraí Pearsanta an Iarratasóra:

	Sloinne:



	Ainm (ainmneacha):	


	Seoladh ar mhaithe le Comhfhreagras (Éirchód san áireamh):




	Uimhir Theileafóin Baile
	

	Uimhir Theileafóin Oibre
	

	Fón Póca
	

	Seoladh Ríomhphoist
	



An dteastóidh aon áiseanna/socruithe speisialta uait don agallamh?
(Má theastaíonn, tabhair sonraí thíos le do thoil)  
	





	D'úsáid Oifigiúil Amháin:   
Uimhir Thagartha:       __________________________________

IARRATAS DON PHOST MAR MHAOR MADRAÍ 
_______________________________________________________________________
MIONSONRAÍ OIDEACHAIS
	
AN DARA LEIBHÉAL 
	An Scoil ar ar fhreastail tú
	


	Na Cáilíochtaí a Fuarthas
	




AN TRÍÚ LEIBHÉAL
	An Scoil ar ar fhreastail tú
	


	Na Cáilíochtaí a Fuarthas
	




NA CÚRSAÍ OILIÚNA A RINNEADH (intí nó go príobháideach):
	
Ainm an Chúrsa

	
Tuairisc ar Ábhar an Chúrsa
	
Dáta (dátaí)

	
Soláthróir an Chúrsa

	

	
	
	

	

	
	
	

	

	
	
	




TAIFEAD FOSTAÍOCHTA

	
Dáta ó
	
Dáta 
Go dtí
	
Ainm agus Seoladh an Fhostóra

	
Teideal an phoist, tuairisc ar dhualgais etc.


	





	
	
	

	





	
	
	

	






	
	
	

	






	
	
	

	





	
	
	


	






	
	
	





Luaigh aon taithí agus/nó aon ghnóthachtálacha ar leith atá agat a mheasann tú a bheadh fiúntach don iarratas ar an bpost seo:

	




































Luaigh na nithe ar díol spéise leat, aon chaitheamh aimsire atá agat nó aon ghníomhaíochtaí áineasa eile a nglacann tú páirt iontu:

	











TEISTIMÉIREACHTAÍ:
Ainmnigh beirt freagrach, le do thoil, mar theistiméirí, a bhfuil aithne mhaith acu ort ach nach bhfuil aon ghaol agat leo (ba chóir gur fostóir reatha nó iar-fhostóir duine amháin ar a laghad den bheirt).  Glacann Comhairle Cathrach na Gaillimhe leis go bhfuil cead acu dul i dteagmháil leis na teistiméirí mura luann an t-iarratasóir a mhalairt.

Cuir san áireamh Ainm, Teideal Poist, Cuideachta/Eagraíochta, Mionsonraí Teagmhála lena n-áirítear seoladh ríomhphoist má tá a leithéid ann maidir le gach Teistiméir sna boscaí thíos.

	Teistiméir 1.









	Teistiméir 2.






Má éiríonn leat, cad é an fógra scoir a bheidh ort a thabhairt do d’fhostóir reatha: 
	






Luaigh le do thoil cá háit ar chuala tú faoin bhfolúntas poist seo. 
	






	D'úsáid Oifigiúil Amháin:
Uimhir Thagartha:   _____________________________________





NÓTAÍ TÁBHACHTACHA
· Ba chóir duit a chinntiú go bhfuil an fhoirm iarratais comhlánaithe in iomlán agat agus go bhfuil na riachtanais go léir atá leagtha amach sa Seicliosta atá ceangailte comhlíonta agat- Féach an Seicliosta atá ceangailte.  Cuir san áireamh le do thoil na cáipéisí go léir a iarrtar agus cinntigh go sroichfidh d’fhoirm iarratais Comhairle Cathrach na Gaillimhe tríd an bposta nó go mbeidh siad seachadta ar a 4.00pm Déardaoin 14ú Aibreáin 2022 ar a dhéanaí.  Má fhaightear iarratais neamhiomlána, measfar nach iarratas bailí iad, ní bheidh siad sa chomórtas agus cuirfear ar ais chuig na hiarrthóirí iad i ndiaidh an dáta deiridh.  Ní ghlacfar le hiarratais a dhéanfar trí ríomhphost.  

· Ba chóir d’iarrthóirí dóthain ama a cheadú chun a chinntiú go mbeidh an t-iarratas seachadta tráth nach déanaí ná an t-am is déanaí a nglacfar le hiarratais.

· Ba chóir duit tú féin a shásamh go bhfuil tú incháilithe faoi na critéir atá leagtha síos don phost.  Ní bheidh ar chumas na Comhairle incháilitheacht iarrthóirí a sheiceáil sula mbeidh an t-agallamh ann, agus mar sin d'fhéadfadh daoine a théann isteach sa chomórtas ach nach bhfuil cáilithe chuige, costas neamhriachtanach a tharraingt orthu féin.  Is é/í an t-iarrthóir a thabhóidh gach costas a bhaineann le freastal ar agallamh.

· Cuirfear iarratais ar ghearrliosta bunaithe ar an eolas a chuirfear ar fáil ar an bhfoirm iarratais. 

· Tabhair ar aird le do thoil go ndícháileoidh canbhasáil ag iarrthóirí, nó thar a gceann, iarrthóirí ón gcomórtas.

· Sealbhaítear an t-eolas atá ar an bhfoirm seo ar thuiscint rúndachta, faoi réir cheanglas an Achta um Shaoráil Faisnéise 1997, Na Rialacháin Ginearálta um Chosaint Sonraí nó ceanglais eile dlí.
Dearbhú
Dearbhaím leis seo gur chloígh mé le gach riachtanas atá ar an Seicliosta ceangailte agus go bhfuil na sonraí go léir atá curtha ar fáil agam maidir leis an iarratas seo fíor, agus go bhfuil mé ar an eolas faoi na cáilíochtaí agus na sonraí don phost seo.  Tuigim go bhféadfadh sé go mbeadh orm fianaise dhoiciméide bhunaidh a chur isteach chun tacú le haon sonraí atá tugtha agam ar m'Fhoirm Iarratais.  Tuigim go mbeidh mé faoi dhliteanas dícháilithe uathoibríoch nó go mbeidh mé faoi dhliteanas mé a dhífhostú, má bhím fostaithe sa chás go mbeidh aon eolas bréagach nó míthreorach curtha ar fáil agam.


Ainm an Iarratasóra: 							

Dáta: 				
image1.jpeg




image2.jpeg




